Α4-0336/96

Πρόταση κανονισμού του Συμβουλίου για τη θέσπιση ειδικών μέτρων στον τομέα των ζώντων φυτών και των προϊόντων της ανθοκομίας (COM(96)0261 - C4-0390/96 - 96/0155(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι το Ευρωπαϊκό Κοινοβούλιο ενέκρινε στις 21 Ιουνίου 1996 ψήφισμα σχετικά με τις κοινοτικές πρωτοβουλίες υπέρ της καλλιέργειας καλλωπιστικών φυτών(1)[semigr ]

_______________

(1) ΕΕ C 198 της 8.7.1996, σελ. 266

(Τροπολογία 2)

Αιτιολογική σκέψη 1β (νέα)

>Κείμενο μετά την ψηφοφορία στο ΕΚ>

ότι η Κοινή Οργάνωση Αγοράς προβλέπει μόνον προδιαγραφές ποιότητας και τελωνειακούς δασμούς, χωρίς άλλο μέτρο ειδικής προστασίας κατά την εισαγωγή, με εξαίρεση ενδεχόμενα μέτρα διασφάλισης[semigr ]

(Τροπολογία 3)

Αιτιολογική σκέψη 1γ (νέα)

>Κείμενο μετά την ψηφοφορία στο ΕΚ>

ότι ο πολλαπλασιασμός των ζωνών ελευθέρων συναλλαγών και των συστημάτων γενικευμένων προτιμήσεων ευνοεί τις εισαγωγές δενδροκηπευτικών προϊόντων, και συγκεκριμένα κομμένων ανθέων προέλευσης τρίτων χωρών και ότι, κατά συνέπεια, η απώλεια κέρδους για την Ευρωπαϊκή Ένωση που οφείλεται στη μείωση των εισαγωγικών δασμών ανέρχεται περίπου σε 50 εκατ. Ecu[semigr ]

(Τροπολογία 4)

Άρθρο 1

>Αρχικό κείμενο>

Η Κοινότητα μπορεί να συμμετέχει στη χρηματοδότηση ενεργειών που στοχεύουν στην αύξηση της κατανάλωσης κοινοτικών ζώντων φυτών και προϊόντων της ανθοκομίας (κωδικός ΣΟ 06) που υποβάλλονται και εφαρμόζονται από αντιπροσωπευτικές ομάδες των δραστηριοτήτων του τομέα.

>Κείμενο μετά την ψηφοφορία στο ΕΚ>

Η Κοινότητα μπορεί να συμμετέχει στη χρηματοδότηση ενεργειών που στοχεύουν στην αύξηση της κατανάλωσης κοινοτικών ζώντων φυτών και προϊόντων της ανθοκομίας (κωδικός ΣΟ 06) που υποβάλλονται και εφαρμόζονται από αντιπροσωπευτικές ομάδες των δραστηριοτήτων του τομέα σε ένα ή περισσότερα κράτη μέλη.

(Τροπολογία 5)

Άρθρο 3, παράγραφος 1

>Αρχικό κείμενο>

1. Η συμμετοχή στη χρηματοδότηση των ενεργειών που προβλέπονται στον παρόντα κανονισμό θεωρείται ως μέτρο παρέμβασης που προορίζεται να ρυθμίσει τις γεωργικές αγορές κατά την έννοια του άρθρου 3, παράγραφος 1, του κανονισμού (ΕΟΚ) αριθ. 729/90.

>Κείμενο μετά την ψηφοφορία στο ΕΚ>

1. Η συμμετοχή στη χρηματοδότηση των ενεργειών που προβλέπονται στον παρόντα κανονισμό θεωρείται ως μέτρο παρέμβασης που προορίζεται να ρυθμίσει τις γεωργικές αγορές κατά την έννοια του άρθρου 3, παράγραφος 1, του κανονισμού (ΕΟΚ) αριθ. 729/90. Η συνεισφορά της Ευρωπαϊκής Ένωσης υπολογίζεται σε 60 εκατ. Ecu για κάθε χρόνο από το 1997 και μετά.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τη θέσπιση ειδικών μέτρων στον τομέα των ζώντων φυτών και των προϊόντων της ανθοκομίας (COM(96)0261 - C4-0390/96 - 96/0155(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0261 - 96/0155(CNS) (( EE C 216 της 26.07.1996, σελ. 14)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 43 της συνθήκης ΕΚ (C4-0390/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τη γνωμοδότηση της Επιτροπής Προϋπολογισμών (A4-0336/96),

1. εγκρίνει, υπό την επιφύλαξη των τροποποιήσεων που της επέφερε το σώμα, την πρόταση της Επιτροπής[semigr ]

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το σώμα, να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και στην Επιτροπή.